‎การพนันเป็นส่วนหนึ่งของชีวิต
‎ถ้าไม่แทงคริกเกต คนก็ไปแทงอย่างอื่นอยู่ดี
‎ธุรกิจของเราเติบโตได้ ‎เพราะมันผิดกฎหมายก็เท่านั้นแหละ
‎ถ้าใช้เงินสดทั้งหมด งั้นมันก็มีแต่เงินสีดำ
‎เราเป็นตัวร้าย เราไม่ใช่พระเอก
‎ผมคลั่งไคล้คริกเกต ‎ไม่ต่างจากพลเมืองชาวอินเดียทุกคน
‎มันเป็นเกมที่งดงาม
‎มันคือบทกวีที่มีท่วงท่า
‎ตอนที่ผมเริ่มรายงานข่าวกีฬา
‎ผมไม่เคยคิดเลยว่าจะได้มาเปิดโปงอะไร
‎และกัปตันทีมอินเดียมาถึงครึ่งร้อยแต้มแล้วครับ
‎ลูกออกครับ ออกไปแล้ว
‎สำหรับแฟนๆ นับล้านคน พวกเขาบูชาผู้เล่น
‎ไม่ต่างกับเทพ
‎แต่มนุษย์เดินดินไม่บริสุทธิ์ผุดผ่อง
‎และเมื่อผมเริ่มขุดคุ้ย
‎ก็พบว่าที่จริงแล้ว
‎มันเป็นเกมที่แตกต่างจากที่คิดไว้มาก
‎และเป็นเกมที่น่ารังเกียจ
‎วงการคริกเกตสั่นสะท้าน
‎มันก็ต้องโมโหมากเป็นธรรมดา
‎โมโหเลือดขึ้นหน้า
‎ข่าวน่าสะเทือนใจมาก
‎จะเกิดอะไรขึ้นต่อไปใครก็พยากรณ์ไม่ได้
‎ข้อกล่าวหาที่เกิดขึ้นนั้น
‎มันเหลือเชื่อจริงๆ
‎(บีซีซีไอจะลงโทษผู้เล่นที่มีความผิด)
‎เราคิดแผนการที่จะดักจับผู้เล่นคริกเกต
‎โดยใช้กล้องแอบถ่ายเพื่อแฉความจริง
‎ทรยศ เหมือนโดนแทงข้างหลัง
‎เรื่องที่น่าเป็นห่วงมากตอนนี้
‎คริกเกตจะอยู่รอดได้ไหม
‎(Caught Out: คดีความ คอรัปชั่น คริกเกต)
‎ลูกสวยครับ
‎ช็อตเด็ด
‎ยุค 90 เป็นยุคของซูเปอร์สตาร์ ‎ในวงการคริกเกตอินเดีย
‎และเขาตีลูกออกไปได้สวยมากเลยครับ
‎เหมือนกับพวกเขาโด่งดัง ‎และสำคัญเท่ากับดาราหนังเลย
‎รับแม่นมาก
‎รับเก่งจริงๆ
‎ความคาดเดาไม่ได้ ความงดงามของมัน ‎ความระทึกใจ
‎อะไรก็เกิดขึ้นได้
‎มีปัญหาแล้วครับ แย่แล้ว
‎คุณจะเป็นใครมาจากไหนก็ไม่สำคัญ
‎คุณสามารถเป็นฮีโร่ของคนทั้งชาติได้
‎เราอยากติดตามดาวเด่น
‎อินเดีย!
‎เราได้เห็นด้านที่เป็นทุ่งลาเวนเดอร์ของคริกเกต
‎แต่พอเป็นเรื่องปัญหาการพนัน ‎ฉันไม่เคยรู้มาก่อนเลยจริงๆ
‎การพนันเป็นสิ่งผิดกฎหมายในอินเดีย
‎ดังนั้นพอเราเริ่มได้ยินเรื่องเจ้ามือพนัน
‎เราก็รู้ว่าไม่ใช่เรื่องดีแน่
‎แต่เราเป็นแค่นักข่าวมือใหม่ ‎ไม่รู้ว่าเบื้องลึกมันเป็นยังไง
‎เราต้องการให้ใครสักคนมาเปิดโปงทุกอย่าง
‎(อนิรุทธ์ บาฮัล ‎นักข่าวสืบสวน นิตยสารเอาท์ลุค)
‎ไม่มีใครมองโลกได้เหมือนนักข่าวสืบสวน
‎ตอนแรกผมไม่เคยทำข่าวกีฬาเลยนะ
‎แต่แล้วนักข่าวคนหนึ่งที่เอาท์ลุคล้มป่วยขึ้นมามั้ง
‎ผมเลยได้มาเป็นนักข่าวกีฬาแบบไม่ได้ตั้งใจ
‎ผมเป็นคนนอกมาตลอด
‎ผมก็พอมีเพื่อนอยู่บ้างนะ
‎แต่ไม่เคยเป็นส่วนหนึ่งในกลุ่มนั้นเลย
‎พวกเขาไม่เคยแฉข่าว
‎ไม่เคยเปิดเผยด้านไม่ดีของอะไร
‎และผมรู้สึกว่าพวกเขาต้องทำดีกว่านี้เพื่อผู้ชม
‎ผมจำได้ว่าปี 1997
‎ผมนั่งอยู่ในตู้นักข่าว
‎และผมสังเกตว่าบรรยากาศเริ่มจะตึงเครียด
‎สิ่งที่แปลกคือ
‎นักข่าวบางคนเริ่มได้รับสายโทรศัพท์
‎พวกเขาพูดถึงสิ่งที่จะเกิดขึ้นในแมตช์นั้น
‎ใครจะโดนเอาออก จะเก็บคนไหนไว้
‎ตำแหน่งพิตช์จะขว้างลูกยังไง
‎เขาให้ตัวเลขความเป็นไปได้
‎แล้วผมถึงตามทันว่า ‎"ตายแล้ว เขาคุยกับเจ้ามือกันอยู่นี่หว่า"
‎ในห้องนักข่าวไม่ควรคุยกับเจ้ามือแทงพนัน
‎มันผิดจรรยาบรรณ
‎ผมโกรธเคืองมาก
‎มันทำให้ผมคิดว่า "นี่มันเกิดบ้าอะไรขึ้น"
‎มันเน่าเฟะไปถึงตรงไหน เงินเยอะแค่ไหน
‎ผมก็เลยเริ่มขุดคุ้ย
‎และไปเจอกับเจ้ามือสองสามคน
‎พวกเขาไม่ยอมให้ผมถ่ายวิดีโอหรือถ่ายรูป
‎ที่จริงแล้วไม่ยอมบอกชื่อด้วยซ้ำ
‎แต่สุดท้ายแล้วบางคนก็ยอมให้สัมภาษณ์
‎(บันทึกเสียง)
‎เจ้ามือทุกคนมีจุดเริ่มต้นเป็นนักแทงพนัน
‎(เสียงของเจ้ามือนิรนาม)
‎ตอนเรียนมหาลัย ‎ผมมีปัญหาเยอะแต่ไม่ใช่เรื่องเงิน
‎การพนันมันเป็นอบายมุขแบบฉาบฉวย
‎แต่พอผมเสพติดเงินแล้ว ‎ผมก็เริ่มบอกให้คนอื่นมาเล่นด้วย
‎จะเริ่มงานได้เราก็ต้องมีคนครบทีมกันก่อน
‎หลายคนเรียกทีมงานนี้ว่ารังเจ้ามือ
‎เราเรียกมันว่าหน้าร้าน
‎(บัญชี)
‎เมื่อก่อนมันวุ่นวายมาก
‎เสียงโทรศัพท์ดังกริ๊งกร๊างหนวกหู
‎ไม้วิกเก็ตหล่นลงพื้น ผู้เล่นวิ่ง ‎โอกาสแพ้ชนะเปลี่ยนแปลงอยู่ตลอด
‎สมัยนั้นทุกอย่างอยู่ที่ความไว้ใจ
‎เจ้ามือต้องรู้ว่าเราเป็นใคร ‎ถึงจะยอมให้เราแทงพนันได้
‎ทุกคนมาแทงคริกเกตกันหมด
‎ทั้งเจ้าของร้านค้า ผู้จัดการธนาคาร
‎แม้แต่นักศึกษาก็ยังมี โดยเฉพาะผู้หญิง
‎พวกเขาคิดว่า "ใช่ ฉันแทงถูกได้"
‎บ้าคลั่งกันทีเดียว ใครๆ ก็อยากรวยทางลัด
‎มันน่าตกใจมาก ผมจำได้ว่า ‎เจ้ามือบางคนจะบันทึกบทสนทนาไว้
‎คนแทงจะได้เนียนถอนตัวเอาทีหลังไม่ได้
‎ถ้าใครมาโกงเราละก็ เตรียมตัวเจอดี
‎คนพนันไม่เคยชนะหรอก
‎เพราะเจ้ามือไม่เคยแพ้
‎นี่คือสัจธรรม
‎ในอินเดีย ผู้คนกระหายการพนันมาก
‎มันระบาดไปทั่วอินเดียเหมือนคริกเกต
‎พนันได้ทุกเรื่องเลย
‎ทีมจะได้คะแนนเท่าไรหลังเล่นจบสิบโอเวอร์
‎คนตีคนหนึ่งจะตีได้หกแต้มกี่ครั้ง
‎บางคนถึงกับพนันตำแหน่งในสนาม ‎กับการเปลี่ยนผู้ขว้าง
‎ดังนั้นการที่เจ้ามือรับพนันมีข้อมูล ‎มันทำให้พวกเขาได้เปรียบมาก
‎ในยุคนั้นข้อมูลคืออำนาจ
‎(แมตช์ ‎อินเดีย ปะทะ เซาท์)
‎มีเจ้ามือมาเล่าให้เราฟังว่า
‎บางแมตช์จะมีการแทง ‎ฝั่งใดฝั่งหนึ่งมากกว่าจนน่าสงสัย
‎ทำให้พวกเขาเอะใจว่ามีการขายข้อมูลวงใน
‎ข้อมูลวงในนั้นคืออะไร
‎มันทำให้ผมคิดในใจ
‎เจ้ามือมีอำนาจเหนือผู้เล่นหรือเปล่า
‎ออก!
‎ในยุค 90 เพิ่งมีเคเบิลทีวีครั้งแรก
‎ทำให้ชาวอินเดียรับชมคริกเกตกันทั่วถึงทุกหมู่บ้าน
‎ดังนั้นความฝันยิ่งใหญ่ที่สุด ‎ของเด็กชายชาวอินเดียทุกคนรุ่นนั้น
‎คืออยากเป็นผู้เล่นให้ทีมอินเดีย
‎จู่ๆ ก็มีความหวัง
‎ว่าต่อให้เรามาจากเมืองเล็กๆ
‎สักวันก็อาจเป็นฮีโร่ได้
‎ผู้เล่นรุ่นใหม่เข้าสู่วงการ
‎เด็กพวกนี้มาจากเมืองเล็ก
‎มันก็เลยเป็นเรื่องใหม่สำหรับพวกเขา ‎และในตอนนั้น
‎ไม่มีใครมาเฝ้าว่าใครเข้าออกหาทีมคริกเกตได้
‎อินเดียคริกเกตยุคนั้นมีแต่คนพวกนั้นเต็มไปหมด
‎คอยไปป้วนเปี้ยนใกล้ๆ กับทีม
‎คนแปลกๆ เดินเข้านอกออกในห้องแต่งตัว
‎เอาบรรณาการไปให้สมาชิกทีม
‎คนพวกนี้เป็นใครกัน
‎ผมเลยเริ่มไปคุยกับอดีตผู้เล่นหลายๆ คน
‎(ผู้เล่น) ‎(คริกเกต)
‎แต่หลายคนไม่อยากให้สัมภาษณ์เป็นทางการ
‎แต่ผมก็พยายามขุดคุ้ยต่อไปเรื่อยๆ
‎และในที่สุดก็ได้ไปเจอ…
‎มาโนช ประภาการ์
‎ขว้างสวย
‎นั่นละลูกโค้ง โค้งเข้าตอนท้าย
‎มาโนช ประภาการ์
‎เป็นมือขว้างลงตะเข็บ ‎ที่เล่นได้ดีในทุกตำแหน่งของอินเดีย
‎เป็นผู้แข่งขันชั้นยอดและนักคริกเกตใจสู้
‎แต่เขาถูกมองว่าแค่ใช้ได้มาตลอด
‎หลายคนเรียกเขาว่าคาพิล เดฟของคนจน
‎เขาไม่ใช่นักกีฬาฝีมือดีเลย
‎เข้าใจไหมครับ
‎(คาพิล เดฟ ‎อดีตกัปตันทีมอินเดีย)
‎ฝีมือแย่มาก ซึ่งเป็นประเด็นสำคัญมาก
‎ประภาการ์เป็นคนเลือดร้อน
‎เขามีปมเยอะ
‎ผู้คนคิดว่าคุณอารมณ์แปรปรวน ‎เอาแน่เอานอนยาก
‎และคุณบอกว่าชอบใช้คำหยาบเป็นปกติ
‎เมื่อเราเล่นด้วยความรักในกีฬา
‎ถ้าไม่ตื่นเต้นเลือดร้อนเราจะเสียทุกอย่าง
‎ถ้าผมไม่แสดงความก้าวร้าวในสนาม
‎ผู้เล่นอย่างผมก็เล่นดีไม่ได้
‎ฉันไม่กล้าถามคำถามเขา ‎เพราะกลัวเขาจะกระแทกหูใส่
‎ไม่มีใครหนุนหลังคุณเลย ‎ไม่ว่าจะในทีมหรือนอกทีม
‎ทำไมล่ะครับ คุณกับพวกเขาไม่ลงรอยกันเหรอ
‎เขาห้ามไม่ให้ใครขึ้นเสียง
‎ความกลัวอาจเป็นเหตุผลสำคัญ
‎เพราะใครก็ตามที่พูดความจริงออกมาจะมีปัญหา
‎มาโนชเพิ่งเกษียณในปี 1996
‎เพราะเวิลด์คัพไม่เป็นไปตามที่ต้องการ
‎เขาก็เลยถูกเขี่ยทิ้งหลังจากนั้น
‎(ทีมอินเดียเขี่ยประภาการ์)
‎ผมเลยโทรไปถามว่าเขารู้อะไรบ้าง
‎พร้อมบอกอะไรหรือเปล่า
‎ภายนอกมาโนชดูเป็นคนห้าวๆ
‎เขาชอบดูถูกนักข่าว
‎"พวกคุณไม่กล้าตีพิมพ์เรื่องจริง"
‎"ไม่กล้าหรอก"
‎เพราะงั้นมาโนชมีทัศนคติแบบนั้นเยอะ
‎ผมต้องโน้มน้าวมาโนชอยู่นาน ‎ผมจำได้ว่านัดเจอกันหลายครั้ง
‎แต่ในที่สุดเขาก็กล้าเปิดเผยขึ้น ‎เขาเล่าเรื่องราวมาเยอะเลย
‎แล้วจู่ๆ เขาก็บอกผมว่าผู้เล่นทีมอินเดียคนหนึ่ง
‎ไปขอให้เขาตั้งใจแพ้แมตช์
‎มันคือข่าวใหม่ที่เบิกเนตรมาก
‎เป็นครั้งแรกที่อดีตผู้เล่นคริกเกตอินเดีย
‎ยอมพูดอย่างเป็นทางการว่ามันเกิดขึ้นจริงๆ
‎ไม่ต้องถามเลย เราตีพิมพ์ข่าวนี้แน่
‎เราอยากให้เรื่องนี้เป็นกระแสดัง
‎(เอาท์ลุค ‎ความลับสุดฉาวของอินเดีย)
‎ผมเขียนข่าวนี้เมื่อเดือนมิถุนายนปี 1997
‎"ความลับสุดฉาวของอินเดีย" ‎ซึ่งเป็นครั้งแรกที่คนได้รู้ว่ามีการล็อกผลคริกเกต
‎และข้อกล่าวหาที่โด่งดัง ‎ของมาโนชทำให้ทุกคนหนาวสันหลัง
‎(นิวส์แทร็ก)
‎มาโนช ประภาการ์ทำให้เกิดกระแสฮือฮา
‎โดยเขากล่าวว่ามีคนมาเสนอ ‎เงินจำนวนมากเพื่อล็อกผลแข่ง
‎ให้เขาจงใจเล่นคริกเกตแมตช์นานาชาติแพ้
‎"เขาเสนอจะให้ผม 2.5 ล้านรูปี
‎เพื่อบ่อนทำลายแมตช์ให้ปากีสถานชนะ"
‎"ผมถูกสั่งให้เล่นแย่กว่าปกติ"
‎"ผมไล่เขาออกไปจากห้อง"
‎(มีการล็อกผลมากขึ้นเรื่อยๆ)
‎มันน่าตกใจมาก เป็นเงินมหาศาล
‎(อำนาจอันตรายของเงิน)
‎และการที่เพื่อนร่วมทีมเป็นคนไปขอเขา
‎นั่นละที่ชวนให้ไม่สบายใจ
‎โดยพื้นฐานแล้ว กีฬาต้องไม่มีการกำหนดผลลัพธ์
‎สิ่งที่ทำให้มันพิเศษคือ ‎เราเดาไม่ออกเลยว่าจะเกิดอะไรขึ้น
‎ถ้ามีการล็อกผล
‎งั้นมันก็ทำลายความหมายทั้งหมดของกีฬา
‎เราเลยรู้สึกว่า
‎กำลังจะเกิดเรื่องเลวร้าย ‎ในวงการคริกเกตของอินเดีย
‎(คริกเกตเยาะเย้ยคำกล่าวหาของประภาการ์)
‎แต่ฉันคิดว่าหลายคนไม่อยากเชื่อความจริง
‎(คณะกรรมการคริกเกตสั่งตรวจสอบ)
‎จู่ๆ คริกเกตก็เติบโตขึ้นเรื่อยๆ
‎แอบล็อกผล
‎ทันใดนั้นเองก็มีเงามาบดบัง ล็อกผล
‎เหมือนเราเล่นแมตช์ในวันที่สดใส
‎แล้วจู่ๆ ก็มีเมฆดำมืด ‎ฟ้าร้องฝนตกจนต้องหยุดเล่น
‎ข้อกล่าวหาว่าล็อกผลทำให้ทุกคนหมดความไว้ใจ
‎แต่ผมคิดว่าคนส่วนใหญ่ ‎ไม่อยากเชื่อมาโนช ประภาการ์
‎เนื่องจากประภาการ์ปฏิเสธที่จะระบุชื่อ
‎คนที่เขาอ้างว่ามาขอให้ล็อกผลการแข่ง
‎เหล่านักวิจารณ์ต่างสงสัยว่า ‎ข้อกล่าวหาของเขาเชื่อถือได้หรือไม่
‎ทนายของเขายืนยันว่า ‎ประภาการ์ไม่สามารถพิสูจน์ข้อกล่าวหาได้
‎ดังนั้นจึงเป็นหน้าที่ ‎ของเจ้าหน้าที่ที่ต้องสืบสวนกันเอง
‎(คณะกรรมการควบคุมคริกเกต ‎ในอินเดียสั่งตรวจสอบข้อกล่าวหา)
‎("ทางคณะกรรมการจะไม่ไว้หน้า ‎ใครก็ตามที่พนัน ล็อกผล หรือรับสินบน")
‎(จักโมหัน ดาลมิยา ‎เลขานุการแถลง บีซีซีไอ)
‎(การตรวจสอบไม่พบหลักฐานการล็อกผล)
‎หลายคนกังขา
‎หลายคนโมโหเรา
‎และเจ้าหน้าที่ที่คุมเกม
‎หลับหูหลับตาไม่ยอมรับรู้ ‎เรื่องไม่ดีตั้งแต่แรกกันแล้ว
‎นี่คือกีฬาที่เรารักมาก
‎นี่คือการกระทำผิดที่เรารู้
‎แต่ไม่มีใครอยากจัดการอะไรกันเลย
‎หลายๆ คนในวงการคริกเกต
‎ไม่อยากไปสร้างปัญหาในโลกน้อยนี้ที่ผู้คนหลงรัก
‎"ทุกอย่างสะดวกสบาย ‎เราแฮปปี้ เงินทองไหลมาเทมา"
‎"นี่มันไร้สาระ อย่าชักใบให้เรือเสียจะดีกว่า"
‎(เกมสกปรกวงการคริกเกต)
‎พวกเขาดูถูกข่าวนั้นและไม่สนใจมันกันเลย
‎("เพื่อนร่วมทีมเสนอเงินให้ผม 2.5 ล้านรูปี" ‎- มาโนช ประภาการ์)
‎จู่ๆ มันเงียบหายไปเลย
‎มาโนช ประภาการ์กลายคนเป็นไร้ราคา
‎คณะกรรมการคริกเกตไม่พอใจมาก ‎จนฟ้องร้องเรียกเงินเรา 50 ล้านรูปี
‎พวกเขาอยากปิดเรื่อง
‎(ข้อกล่าวหานี้ไม่คุ้มค่าที่จะไปใส่ใจอีก)
‎คริกเกตดำเนินต่อไป แต่ความจริงมันปิดไว้ไม่อยู่
‎และเมื่อเรื่องแดงขึ้นมาจริงๆ
‎ส่วนที่แปลกที่สุดก็คือ
‎มันเกิดขึ้นเองโดยไม่ตั้งใจ
‎(นิวเดลี ปี 2000)
‎(สำนักงานตำรวจเดลี)
‎ในปี 2000 มีสุภาพบุรุษคนหนึ่งร้องเรียนว่า…
‎(เคเค พอล ‎อดีตผู้บัญชาการตำรวจร่วม)
‎เขาได้รับโทรศัพท์ข่มขู่ ‎และมีคนพยายามรีดไถเงินเขา
‎เราเริ่มดักฟังสายโทรศัพท์
‎เราได้ยินว่ามีการโต้เถียงกัน
‎ใช้ภาษารุนแรงมาก
‎ไม่ใช่เพราะมีการขู่กรรโชกนะ
‎แต่พวกเขาคุยกันเรื่องคริกเกต
‎แล้วเราก็ได้ยินคำว่า "สวัสดี แฮนซี่"
‎"สวัสดี แฮนซี่"
‎จะเป็นใครได้อีกถ้าไม่ใช่แฮนซี่ ครอนเย
‎แล้วก็อีกครั้ง ครอนเยท็อปฟอร์มจริงๆ ครับ
‎แฮนซี่ ครอนเยเป็นนักเล่นคริกเกต ‎ผู้เป็นที่ชื่นชอบมากที่สุดคนหนึ่งในโลก
‎มาเล่นคริกเกตได้ไม่นาน ‎เขาก็ได้รับเลือกให้เป็นกัปตันทีมแอฟริกาใต้
‎อัดรายการทีวีเหรอ
‎ผมทักทายแม่ได้ไหม
‎ใครๆ ก็รักแฮนซี่
‎บุคลิกเขาน่ารัก
‎ผู้คนบูชาเขามากในประเทศตัวเอง
‎เป็นเสาหลักในวงการ
‎(ถอดความจากเทปตำรวจ)
‎จะให้ผมเท่าไรล่ะ ผมไม่รู้ว่าคุณให้ผมได้เท่าไร
‎แฮนซี่ ครอนเยกำลังคุยกับเจ้ามือ
‎ถึงรายละเอียดว่าจะให้ใครวิ่งได้กี่แต้ม
‎- เขาต้องทำแต้มให้ได้อย่างน้อย 250 ‎- ได้
‎ต้องจ่ายเงินเท่าไร
‎ทั้งหมด 140 เหรอ
‎ได้ งั้นเอาตามนั้นใช่ไหม
‎ตอนนี้เรามีหลักฐานมัดตัวแล้ว
‎แฮนซี่ ครอนเยมีส่วนเกี่ยวข้อง ‎ในการล็อกผลการแข่ง
‎(หยุด)
‎เราได้ค้นพบข้อมูลว่า…
‎(แถลงข่าวตำรวจเดลี)
‎แมตช์การแข่งคริกเกตนานาชาติหนึ่งวัน
‎ระหว่างอินเดียกับแอฟริกาใต้ ‎ที่แข่งกันที่อินเดียเมื่อเร็วๆ นี้ ถูกล็อกผลแต่แรก
‎ได้มีการระบุตัวผู้สมรู้ร่วมคิดหนึ่งคน
‎ว่าเป็นกัปตัน ‎ทีมคริกเกตแอฟริกาใต้ แฮนซี่ ครอนเย
‎ตอนที่ข่าวเพิ่งออกมาใหม่ๆ
‎สิ่งแรกที่เราอยากพูดคือ "ไม่จริง"
‎วงการคริกเกตมีคนอื่นอีกตั้งหลายคน
‎จะเป็นคนคนนี้ได้ยังไงกัน
‎ผมไม่เคยได้รับเงิน ไม่ว่าจะเท่าไร ‎สำหรับแมตช์ที่ผมมีส่วนเข้าแข่งขัน
‎และผมไม่เคยเข้าหาผู้เล่นคนไหน
‎คำตอบแรกจากแอฟริกาใต้คือปฏิเสธโลด
‎ข้อกล่าวหานี่มันไร้สาระมาก
‎นี่มันหมิ่นประมาท ใส่ร้ายกันชัดๆ
‎ไม่มีใครยอมเชื่อ
‎ดังนั้นเราก็เลยต้องเปิดเผยหลักฐานสู่สาธารณชน
‎แล้วแฮนซี่ ครอนเยรับรู้ได้ถึงแรงกดดัน
‎สุดท้ายแล้วเขาจึงสารภาพออกมา
‎วงการคริกเกตสะท้านหลังคำสารภาพน่าใจหาย ‎ของแฮนซี่ ครอนเย กัปตันทีมแอฟริกาใต้
‎ไม่น่าเชื่อ บอกไม่ได้เลยค่ะ ‎ว่าจะเกิดอะไรขึ้นหลังจากนี้
‎ตอนที่แฮนซี่สารภาพ
‎ในที่สุดก็ไม่มีใครปฏิเสธได้แล้ว ‎ว่านี้ไม่ใช่เรื่องจริง
‎วงการคริกเกตมีการล็อกผลจริงๆ
‎วงการข่าวคุกรุ่นมาก
‎(ชาวอินเดียมีความผิดหรือไม่)
‎ผู้เล่นอินเดียมีส่วนร่วมหรือเปล่านะ
‎เราต้องกวาดล้างให้สิ้นซาก
‎ถ้ามีใครในโลกที่ทำเรื่องต่ำช้าแบบนี้ลงไป
‎เขาก็ต้องถูกจับไปลงโทษ
‎ผมเริ่มจะทะเยอทะยาน
‎อยากกลับไปทำข่าวล็อกผลการแข่งขันอีกครั้ง
‎ผมเลยเริ่มไปคุยกับนักข่าวคนอื่นๆ ‎ซึ่งก็เป็นตอนที่มินตี้เข้ามาร่วมวงเรา
‎(มินตี้ เตชปาล)
‎(แนวแอ็คชั่น กฎ 180 องศา)
‎(วู้ดสต็อค)
‎(หกเคล็ดลับตัดต่อภาพยนตร์)
‎(บันทึกประจำวันของอิดิเตอร์)
‎ผมเป็นคนอยากรู้อยากเห็นมาแต่ไหนแต่ไร
‎ผมต้องรู้ความจริงให้ได้
‎ผมหลงใหลการทำข่าวเชิงสืบสวน…
‎(ผู้ร่วมก่อตั้ง Tehelka.com)
‎การทำข่าวเชิงสืบสวนแบบฮาร์ดคอร์ ‎เพราะมันคือการไล่ตามข่าว
‎ดังนั้นในปี 2000 อนิรุทธ์ บาฮาล ‎นักเขียนปากกาทองคำและนักข่าว กับตัวผม
‎ได้ก่อตั้งบริษัทเตเฮลกาขึ้นมา
‎มันเป็นคำภาษาอูรดูที่แปลว่า ‎"เร้าใจ สะเทือน สุดติ่ง ระเบิดเถิดเทิง"
‎และประโยคเด็ดของเราคือ ‎"ข่าวดัง มุมมองเด็ด ทั้งน้ำทั้งเนื้อ" ผมคิดเอง
‎เราอยากให้เรื่องการล็อกผลแข่งคริกเกต
‎เป็นข่าวแรกของเราในเว็บเตเฮลกา
‎แต่เหล่าตัวละครที่มีส่วนร่วม
‎ยังไม่พร้อมจะออกมาพูดความจริง
‎ทุกคนเงียบเป็นเป่าสากกันหมด
‎ผมคิดว่าทางเดียวที่จะเค้นความจริงออกมาได้
‎คือต้องใช้วิธีหลอกล่อ
‎เราจึงได้คิดแผนการที่จะดักจับ
‎ผู้เล่นคริกเกตกับพวกผู้บริหาร
‎โดยใช้กล้องแอบถ่ายเพื่อแฉความจริง
‎(ลอนดอน)
‎นี่จะเป็นครั้งแรกที่มีการใช้กล้องแอบถ่าย
‎ในอินเดียกับเรื่องใหญ่ขนาดนี้
‎(ร้านของสอดแนม)
‎ผมเลยต้องไปที่ลอนดอน ‎เพื่อซื้อเทคโนโลยีล้ำหน้าทันสมัยที่สุด
‎ยกตัวอย่างเช่น เราเอากล้องใส่แว่นแบบนี้ได้
‎กล้องที่ฝังอยู่ในแว่น
‎นาฬิกา
‎ปากกา
‎ของที่ไม่เคยเอามาใช้ในอินเดียเลย ‎เราไม่เคยเห็นมันมาก่อนด้วยซ้ำ
‎มีกระเป๋าเอกสาร ‎ที่ด้านในมีอุปกรณ์บันทึกเสียงขนาดใหญ่
‎ในเมื่อตอนนี้เรามีอุปกรณ์สายลับคุณภาพดีแล้ว…
‎เราก็ต้องเข้าถึงตัวผู้เล่นให้ได้
‎คนวงในคนนั้นต้องเป็นมาโนช ไม่ต้องคิดเลย
‎มาโนชรู้ตัวว่าสามปีที่ผ่านมา ‎ไม่มีใครไปล่วงรู้อะไรได้เลย
‎ไม่มีการแฉข่าว ไม่มีอะไรเกิดขึ้นเลย
‎ตอนที่ผมแจ้งคนเหล่านั้นไป ‎ทำไมพวกเขาถึงนิ่งเฉย
‎การที่เขาต้องไปเห็นความคดโกง ‎ในวงการกีฬาที่เขารัก
‎มันไม่ต่างกับไปเห็นเมียนอกใจเราต่อหน้าต่อตา
‎ผมไม่ได้มีหน้าที่แก้ปัญหานี้ซะหน่อย
‎นั่นมันหน้าที่พวกเขา
‎เขาพูดว่า "ผมต้องพิสูจน์ตัวเองยังไง ‎ผมต้องทำยังไงถึงจะเชื่อว่ามันเกิดขึ้นจริง"
‎ไม่มีใครพร้อมยืนข้างเขาเลย
‎วิธีหนึ่งที่ผมใช้โน้มน้าวเขาได้ ‎ก็คือเทคโนโลยีที่มี
‎ผมกลับไปหามาโนช
‎บอกว่าถ้าเขาเข้าไปเป็นสายลับ
‎เราอาจรู้อะไรมากขึ้น ‎และมันจะให้ความชอบธรรมกับคำพูดเขา
‎แล้วตอนที่เราคุยกัน ‎ผมถ่ายไว้หมดโดยที่เขาไม่รู้ตัว
‎มาโนชอึ้งไปเลย ‎เขาอุทานออกมา "อะไรวะเนี่ย"
‎ตาเขาเป็นประกายขึ้นมา ‎"จริงเหรอ ผมทำได้จริงเหรอ"
‎มาโนชตระหนักว่ากล้องแอบถ่าย
‎เป็นทางเดียวที่จะทำให้ทุกคนหนาวสันหลังอีก
‎ในช่วงหกสัปดาห์
‎มาโนช ประภาการ์และอนิรุทธ์ บาฮาล ‎เดินทางไปทั่วประเทศ
‎เพื่อไปล่อเอาข้อมูลจากผู้เล่นคริกเกต ‎และฝ่ายบริหารหลายๆ คน
‎ที่ไม่ได้มีส่วนในการล็อกผลโดยตรง
‎แต่พวกเขารู้เห็นด้วย รู้ว่ามันมีอยู่จริง
‎อนิรุทธ์ บาฮาลเป็นนักข่าวสืบสวนที่ใจกล้ามาก
‎แต่มาโนช ประภาการ์
‎ต้องออกไปหลอกมิตรสหายและเพื่อนร่วมงาน
‎คนที่เขาเล่นคริกเกตด้วยมาตั้งหลายปี
‎เรื่องแบบนี้ถ้าไม่กล้ามันทำไม่ได้หรอก
‎นั่นเป็นครั้งแรกที่ผมแอบถ่ายใคร
‎ความกลัวว่าจะถูกจับได้
‎มันมีอยู่เสมอ
‎คือเราไม่สามารถควบคุมมุมกล้องได้
‎เพราะมันจะดูน่าสงสัย
‎และบางครั้งก็อาจถ่ายได้แค่ขาเก้าอี้
‎ไม่ก็ได้คลิปหัวขาด
‎แล้วก็ยังต้องพะวงอีกว่า
‎แบตหมดหรือเปล่านะ เทปหมดหรือยังเนี่ย
‎ทำให้เราต้องขอตัวไปเข้าห้องน้ำ ‎เพื่อเปลี่ยนเทปเปลี่ยนแบต
‎แล้วการเอากระเป๋าเอกสาร ‎เข้าไปในห้องน้ำด้วยมันก็ดูทะแม่งๆ
‎"ไอ้หมอนี่มัน…"
‎เราจะเอาเทปเข้าไป ‎ทั้งผมกับมาโนช ประภาการ์
‎ส่วนมินตี้มีหน้าที่เอาไปผลิตต่อ
‎(เทป 7 ล็อกผล)
‎วันแรกที่ผมได้ดูฟุตเทจจากเทปที่ได้กลับมา
‎ผมถึงรู้ว่างานนี้ได้ทำกันจนตาเหลือกแน่
‎เสียงซ่าๆ ไม่ชัด
‎มุมกล้องก็พิกลพิการ
‎คุณลองไปถอดเสียงสัมภาษณ์ ‎ที่มองไม่เห็นปากของผู้พูดดูสิ
‎ยากมหาประลัย
‎(เทป 7 ล็อกผล)
‎แต่ถึงแม้คนในเทป ‎จะไม่มีส่วนเกี่ยวข้องในการทำผิด
‎แต่เราก็เข้าใจได้อย่างรวดเร็ว ‎ว่าเรามีข่าวที่จะดังระเบิดอยู่ในมือแล้ว
‎ตอนนี้พวกเขากำลังคุย ‎เรื่องที่แฮนซี่ ครอนเยจะรับเงิน
‎เวิลด์คัพถูกล็อกผลไว้แล้ว
‎คนพวกนี้พูดว่าพวกเขาคาดว่าเกิดอะไรขึ้น
‎ฉันรู้ผลการแข่งทุกแมตช์ก่อนที่จะเริ่มแข่งซะอีก
‎เรากำลังดูผู้บริหารคริกเกตระดับสูงๆ
‎พูดถึงการล็อกผลแบบไม่รู้ร้อนรู้หนาวเลย
‎เราต้องได้ 27 รัน ‎เรามีวิกเก็ตในมือหก
‎ทุกคนออกไป แล้วเราก็แพ้แมตช์
‎เหตุการณ์แฮนซี่ทำให้ผู้คนเดือดพล่าน
‎แล้วบรรยากาศการทำข่าวมันร้อนระอุมาก
‎เราเลยรู้สึกหวั่นๆ
‎กลัวว่าถ้าเราไม่รีบทำข่าวนี้ ‎จะต้องมีใครรั่วข่าวออกไปแน่ๆ
‎ผมกดดันมากว่าต้องรีบทำงาน
‎แต่มินตี้เป็นฝ่ายโปรดักชั่น
‎ที่อยากค่อยๆ ทำงานทีละขั้นตอน
‎เราแอบถ่ายคน
‎เราหลอกถ่ายพวกเขา
‎ผมจะถอดผิดแม้แต่คำเดียวไม่ได้
‎เรารู้ว่ามันมีอยู่จริง ‎แต่ก็หวังว่ามันไม่ใช่เรื่องจริง
‎เหมือนเวลารู้ว่าเป็นมะเร็ง ‎แต่ใจก็แอบหวังว่าไม่เป็น
‎มีช่วงหนึ่งที่มาโนชโทรหาผมทุกสี่ห้าวัน
‎"เสร็จยัง ตัดต่อเสร็จยัง ทำหนังเสร็จยัง"
‎ไอ้ห่านี่ เราไม่ได้ต้มมาม่านะเว้ย ‎ถึงเร็วทันใจแบบนั้นได้น่ะ
‎นี่เรื่องซีเรียส
‎และในยามจำเป็นผมสามารถเป็น ‎ไอ้สัสที่เอาจริงและน่าเกรงขามได้
‎คลิปน่าใจหายเกี่ยวกับ ‎การทุจริตในวงการคริกเกตอินเดีย
‎ซึ่งอาจทำให้วงการนี้โกลาหล ‎จะถูกปล่อยออกมาในวันนี้
‎ฮอลล์นั้นมีกล้อง 40 กว่าตัว ‎กับนักข่าวอีกเป็นร้อย
‎และคนดูนั่งกันแน่นขนัด
‎มีทั้งสื่อต่างประเทศ นักการเมือง ทนายความ…
‎ข่าวแพร่ออกไปแล้ว
‎ผู้คนอยากรู้ว่าใครเป็นใครในวงการคริกเกต
‎เห็นได้ชัดว่าทุกคนให้ความสนใจกันมาก
‎เราได้ส่งสำเนาเทปไปให้ท่านประธานาธิบดีด้วย
‎เพราะเรากังวลมากว่าเทปเราอาจถูกยึด
‎เราไม่รู้ว่าใครจะตอบโต้เราไหม
‎แล้วพอถึงบ่ายสอง
‎สารคดีวีรบุรุษตกแท่นได้ถูกเปิดให้นักข่าวดู
‎(วีรบุรุษตกแท่น ‎เรื่องราวของประเทศชาติที่ถูกหักหลัง)
‎ตอนที่เทปออกมาใหม่ๆ ทุกคนต่างตกตะลึง
‎ผมว่าพวกเขาทำพลาด
‎ที่ไม่ยอมจริงจังกับปัญหานี้อย่างที่ควรทำ
‎ฉันคิดว่าหลายๆ คนใจสลายที่ได้เห็นสิ่งที่เกิดขึ้น
‎ฉันตกใจมากที่ได้ยิน ‎เจ้าหน้าที่บอกว่าคริกเกตจบเห่แล้ว
‎ทุกคนจะทิ้งมัน
‎บอกตรงๆ มันถึงเวลาแล้ว
‎ยังไงคริกเกตก็จบเห่อยู่แล้ว
‎ทุกคนที่มาดูแถลงข่าวอึ้งกันไปเลย
‎มันเผยให้เห็นชัดว่ามีการล็อกผลในอินเดีย
‎และทั้งนักกีฬาและผู้บริหารรู้อยู่แล้ว ‎ว่ามันมีการทำแบบนั้น
‎ผมรู้อยู่แล้วว่ามันมีการทำแบบนี้ ‎แต่ไม่มีใครยอมออกมาพูด
‎ข่าวระเบิดดัง… ตู้ม!
‎(สารคดีใหม่เผยด้านมืดของคริกเกต)
‎แฟนคลับคริกเกตใจสลายกันเป็นแถว
‎ทำให้คิดว่าคริกเกต ‎กำลังเจอวิกฤตความน่าเชื่อถือ
‎ไม่น่าแปลกใจที่ผู้เล่นคนสำคัญบางคนในทีม
‎พยายามหลบกล้อง
‎ผมว่า… ไม่มีใครบอกอะไรผมเลย
‎ผมไม่รู้อะไรเลย ขอพูดแค่นั้น
‎ขณะเดียวกัน เลขาฯ ของคณะกรรมการ ‎ได้ตั้งคำถามกับความน่าเชื่อถือของประภาการ์
‎คลิปมันปลอมได้หมดแหละ
‎(เสียงอดีตเลขาฯ บีซีซีไอ)
‎ผมไม่อยากจะพูดอะไร เขาอยากทำอะไรก็เชิญ
‎เขากำลังเผยธาตุแท้ของตัวเองออกมาต่างหาก
‎ขอบคุณมากครับ
‎มาโนชดีใจมากที่เราไม่ทิ้งเขาไปไหน
‎เราทำข่าวจนเสร็จ
‎และในที่สุดเขาก็ยอมเผย ‎ข้อมูลที่สำคัญที่สุดของข่าวนี้
‎คือชื่อของผู้เล่นคริกเกตที่พยายามติดสินบนเขา
‎ผมเจอมาโนชครั้งแรกเมื่อกลางปี 1997
‎ตอนที่ผมไปหาเขาเพื่อคุยกันเรื่องการล็อกผล
‎แม้แต่ในช่วงแรกๆ เขาก็ได้ใบ้ไว้แล้วว่า
‎คนที่เขาพูดถึงมีชื่อว่าคาพิล เดฟ
‎ออกครับ ใช่
‎ตอนเด็กๆ คาพิล เดฟเป็นฮีโร่ของเรา
‎(โลกของคาพิล เดฟ)
‎ในปี 1983 ตอนอินเดียชนะเวิลด์คัพ ‎เขากลายเป็นซูเปอร์สตาร์ทั่วอินเดีย
‎ในที่สุดประภาการ์ก็ได้ออกมาเผยชื่อคาพิล เดฟ
‎ดังนั้นตอนที่มาโนช ประภาการ์แฉชื่อคาพิล เดฟ
‎มันก็แทบไม่ต่างจากไปท้าทายเทพเจ้าคริกเกต
‎ประภาการ์มันเป็นใคร ‎มันกล้ามาเจอผมตัวต่อตัวไหมล่ะ
‎ประภาการ์มันคิดว่าตัวเองแน่นักเหรอ
‎มันมีดีแค่ไหนกันเชียว ‎เคยเล่นคริกเกตระดับไหนบ้างเถอะ
‎เคยทำอะไรมาบ้างล่ะ
‎ผมไม่เสียใจครับ
‎แต่ผมมีเป้าหมาย ‎อยากทำให้วงการคริกเกตสะอาด
‎อยากทำให้ระบบนี้สะอาดมาตลอด
‎วันนี้ ที่ผมทำแบบนี้
‎ผมไม่ได้ทำผิดพลาดแต่อย่างใด
‎หลังจากข้อกล่าวหาที่น่าตกใจของประภาการ์
‎แฟนคลับคริกเกตต่างสงสัยกันว่า ‎นี่เป็นแผนการของหมาจนตรอก
‎หรือว่าควรเตรียมใจรับข่าวร้ายกว่านี้อีก
‎ในช่วงยุค 2000 ตอนที่ข่าวพวกนี้ถูกปล่อยออกมา
‎เราสนใจที่มันเลวร้ายมาก ‎และอยากให้มีการแก้ไข
‎วันนี้ที่รัฐสภา ส.ส.หลายท่าน
‎ได้เรียกร้องให้มีการสอบสวนข้อพิพาทนี้
‎มันกลายเป็นประเด็นเดือด ‎ที่นักการเมืองชอบเอาไปโหนกระแส
‎เราได้ฟังมุมมองของคนทั้งประเทศ…
‎(รัฐมนตรีกระทรวงการกีฬา)
‎ของรัฐสภา และนักกีฬาของเรา
‎และคนส่วนมากคิดว่า ‎ทางเดียวที่มีคือการไต่สวนจากส่วนกลาง
‎(กองบัญชาการสอบสวนกลาง)
‎หลังจากมีการคาดเดาไปต่างๆ นานา
‎รัฐมนตรีการกีฬาได้ประกาศว่า ‎ซีบีไอจะทำการไต่สวน
‎ข้อพิพาทเรื่องการล็อกผลการแข่งขัน
‎ซีบีไอเป็นหน่วยงานสอบสวน ‎ที่สำคัญที่สุดของอินเดีย
‎พวกเขามีกำลังคนและทรัพยากรมากที่สุด
‎มันเป็นความหวังสุดท้ายของอินเดีย
‎เนื่องจากดาราคริกเกตคนดังของชาติ ‎อาจมีส่วนเกี่ยวข้องด้วย
‎คาดว่าทางซีบีไอจะดำเนินการอย่างระมัดระวัง
‎ผมนั่งอยู่ในออฟฟิศตอนที่ผู้อำนวยการ ‎ของซีบีไอโทรมาหา
‎พวกเขาอยากได้คนเก่งที่สุดให้มาทำงานนี้
‎"หน่วยของคุณจะจัดการเรื่องนี้ได้ไหม"
‎ผมไม่เคยคลั่งไคล้คริกเกตเท่าไร
‎ผมชื่นชอบมวยหรือการขี่ม้ามากกว่า
‎แต่ข้อกล่าวหาที่เกิดขึ้น ณ ตอนนั้น
‎มันเหลือเชื่อมากจริงๆ
‎ไม่เคยคิดเลยว่าคนที่เล่นกีฬาเพื่อชาติ ‎จะจงใจล็อกผลการแข่งขันได้
‎ผมเลยคว้าโอกาสนั้นเลย "ทำไมจะไม่ได้"
‎"จะถือเป็นเกียรติมากครับ ผมรับ"
‎การสอบสวนของซีบีไอเป็นข่าวดังกระหึ่ม
‎มันยิ่งทำให้คนอยากติดตาม
‎ที่สำนักงานใหญ่ของซีบีไอ ‎แทบจะปิดทุกอย่างเป็นความลับ
‎อีกไม่กี่สัปดาห์ข้างหน้าจะมี ‎การสอบปากคำผู้เล่นคริกเกตและเจ้ามือ
‎สายตาของคนทั้งประเทศจับจ้องไปที่ซีบีไอ
‎เกิดอะไรขึ้น ความจริงมันเป็นยังไง
‎ในฐานะนักข่าวเปิดโปงความจริง ‎เราต้องเขาไปในสถานที่ที่ทำข่าวยาก
‎พื้นที่ห้ามเข้า
‎ถึงแม้ว่านี่จะเป็นข่าวที่ประชาชนจับจ้อง
‎ซึ่งจะทำให้ได้แจ้งเกิดไม่ก็แจ้งตาย
‎แต่ผมก็ได้ใช้ทักษะแทรกซึมเข้าไป
‎คุยกับคนสำคัญที่มีส่วนเกี่ยวข้องในการสืบสวนนี้
‎ซีบีไอเชี่ยวชาญด้านการเปิดโปงการทุจริต
‎ในวงการอื่นๆ แต่ไม่ใช่คริกเกต
‎ผมว่าพวกเขาไม่รู้กันเลย ‎ว่าคดีนี้มันจะใหญ่โตแค่ไหน
‎พูดตรงๆ ตอนเราเพิ่งเริ่มการสืบสวน
‎เรามีแค่ข้อกล่าวหาเดียว ‎จากปากของมาโนช ประภาการ์
‎ว่าคาพิล เดฟเสนอเงินให้เขา 2.5 ล้านรูปี
‎ผู้คนอยากรู้
‎ว่าสิ่งที่มาโนช ประภาการ์พูด ‎มีเค้าความจริงบ้างไหม
‎เรารู้ว่าทางซีบีไอจะสนใจในสิ่งที่เราทำ
‎เราทำข่าว แล้วรู้ตัวอีกที ‎ทางซีบีไอก็มาขอข้อมูลของเราไป
‎ประภาการ์ดูมั่นใจว่าหลังได้ดูเทปของเขาแล้ว
‎ทางซีบีไอจะสามารถจัดการขั้นเด็ดขาด
‎กับผู้เล่นชาวอินเดียบางคนได้
‎ถ้าคุณได้คุยกับพวกเขา คุณจะเข้าใจ
‎ผมพิสูจน์แล้วว่า ‎ใครเป็นคนมาเสนอเงินสินบนให้ผม
‎ใช่
‎เราได้เก็บรวบรวมข้อมูลทั้งหมดในเทปพวกนั้นมา
‎แม้แต่คนดีๆ ก็ยังตกเป็นที่ต้องสงสัย
‎นี่จะเป็นปัญหาในอินเดียแล้ว
‎ในเทปมันมีคำกล่าวหามากมาย
‎แต่ผมว่ามันไม่มีหลักฐานสำคัญ ‎ที่จะใช้มัดตัวใครได้เลย
‎ปัญหาของการใช้กล้องแอบถ่ายหลักฐานน่ะ
‎คือมันเป็นได้มากสุดก็แค่คำบอกเล่า
‎มันไม่มีหลักฐานเชิงประจักษ์ที่จับต้องได้เลย
‎แต่อาร์เอ็น สวานีเป็นเจ้าหน้าที่ที่ฉลาดหลักแหลม
‎เขาเป็นคนมองภาพรวม
‎ทำไมพวกตำรวจถึงจัดการแต่ผู้เล่นคริกเกตล่ะ
‎ในหนังสือพิมพ์เขาก็ลงว่า "เจ้ามือ" กันให้ทั่ว
‎"เจ้ามือพูดว่างี้ เจ้ามือพูดว่างั้น"
‎เทปของเตเฮลกาได้เปิดเผยจุดอ่อน
‎ของโลกคริกเกตออกมา
‎และมันเผยให้เห็นถึงบทบาท ‎ของเจ้ามือพนันผิดกฎหมาย
‎แต่ไม่มีใครแฉชื่อเจ้ามือกันเลย ‎มีแต่ชื่อนักกีฬาอย่างเดียว
‎ทางซีบีไอต้องสืบสวนว่านักกีฬามีมลทินหรือไม่
‎และพวกเขามีส่วนเกี่ยวข้อง ‎กับเจ้ามือรับแทงพนันอย่างไร
‎ทีมของเราเริ่มรวบตัวเจ้ามือทุกคน
‎ที่อยู่ในสารบบของทุกโรงพักในประเทศ
‎(บังกาลอร์)
‎(กัลกัตตา)
‎มันแพร่ไปถึงมุมไบ เดลี รัฐคุชราต ราชสถาน
‎(ชัยปุระ) ‎(อินดอร์)
‎ภายในสัปดาห์แรก
‎เรามีเจ้ามือระดับหัวๆ ของประเทศ ‎ในรายชื่อของเราถึง 209 คน
‎ตอนที่เจ้าหน้าที่ซีบีไอเข้ามามีส่วนเกี่ยวข้อง
‎มันทำให้พวกเราพากันประหวั่นพรั่นพรึง
‎มันเป็นข่าวฉาวครั้งใหญ่
‎เรากลัวว่าพวกเราคนไหน
‎ก็อาจถูกลากเข้าไปติดคุกได้
‎แต่ทางซีบีไอไม่ได้อยากจะจับพวกเจ้ามือ
‎แรงจูงใจหลักของพวกเขาคือ ‎อยากล้วงลึกรายละเอียดคดีนี้
‎พวกเขาอยากได้ข้อมูล
‎83 58-59…
‎เราได้ค้นพบระบบที่เรียกว่า "ระบบดับบา"
‎85-8…
‎มันจะกระจายเสียงโอกาสการแพ้ชนะ ‎ไปให้เจ้ามือทุกคนพร้อมๆ กัน
‎85-8 58-59…
‎เขาจะประกาศตัวเลข หรือ "เบา" อยู่ตลอด
‎เขาเป็นใครไม่มีใครรู้ ได้ยินแต่เสียง
‎เขาจะบอกตัวเลขกับชื่อทีม
‎แล้วเราก็จะจดบันทึกเอาไว้
‎80-83 62-63…
‎ทั่วทั้งอินเดีย และทั่วโลก ‎ใช้กันแค่เรตเดียวนี้เท่านั้น
‎เราไม่อยากรู้ว่าใครเป็นคนกำหนดเรต
‎(เจ้ามือ) ‎(คนแทง)
‎เจ้ามือทุกคนต้องรับคำสั่งจากคนที่อยู่สูงกว่า
‎มันเหมือนกับบันไดที่ขึ้นไปหาคนที่อยู่เบื้องบนสุด
‎ที่กำลังทำเงินมหาศาล
‎ยิ่งเราล้วงลึกเท่าไร
‎ก็ยิ่งเจอเบื้องหลังที่ใหญ่ขึ้นเรื่อยๆ
‎เราพบว่าพวกเจ้ามือรับแทงพนัน ‎ถูกควบคุมโดยกลุ่มอาชญากร
‎ที่ดูไบและชาร์จาห์
‎(ชาร์จาห์)
‎ชาร์จาห์คือลาสเวกัสแห่งตะวันออกกลาง
‎คนอินเดียหลายคน ‎ฝันอยากไปดูการแข่งขันที่ชาร์จาห์
‎ดาราโทรทัศน์
‎ดาราหนัง
‎คนสวมแว่นกันแดดและแต่งตัวตามสมัยนิยม
‎และท่ามกลางพวกเขาจะมีชายคนหนึ่ง
‎อาชญากรเบอร์หนึ่งของอินเดีย ‎ดาวูด อิบราฮิม
‎เขาขึ้นชื่อว่าเป็นเจ้าพ่อยาเสพติด
‎เขาฆ่าทุกคนที่ไม่ยอมจ่ายค่าคุ้มครองต่อเนื่อง
‎เขาจะนั่งคุยโทรศัพท์อยู่ในกลุ่มนั้น
‎เห็นได้ชัดว่าคอยออกคำสั่ง ‎ว่าการแข่งขันควรเป็นยังไง
‎(พนันผิดกฎหมาย)
‎เพราะฉะนั้นทุกคนที่เล่นคริกเกตในยุคนั้น
‎จะได้รับแรงกดดันมหาศาลจากวงการใต้ดิน
‎(แก๊งถูกรวบตัวข้อหาฆาตกรรมเจ้ามือ)
‎คุณต้องเข้าใจนะ
‎โลกของเจ้ามือแทงพนันเนี่ย มันอันตรายมาก
‎แก๊งอาชญากรจะไม่ให้อภัยใครก็ตามที่ขัดคำสั่ง
‎จึงไม่มีใครกล้าออกมาแฉความจริง
‎ว่าเกมนี้มันโกงตรงไหน
‎แต่แล้วก็ได้มีความก้าวหน้า ‎ครั้งสำคัญจากแอฟริกาใต้
‎(เคปทาวน์)
‎แฮนซี่ ครอนเยจะถูก ‎คณะกรรมการคิงคอมมิชชั่นสอบปากคำ
‎เป็นส่วนหนึ่งของพัฒนาการล่าสุด ‎ในข่าวฉาวเรื่องการล็อกผลแข่ง
‎คณะกรรมการนี้มีเป้าหมาย ‎ค้นหาความจริงเรื่องข้อกล่าวหาการล็อกผล
‎ในเวลาเดียวกันกับการสืบสวนของซีบีไอ
‎ทางแอฟริกาใต้ได้จัดตั้งคิงคอมมิชชั่น
‎เพื่อสืบสวนคำสารภาพของแฮนซี่ ครอนเย
‎ผมได้ล้มเหลวทั้งในหน้าที่ ‎ทางด้านศีลธรรมและจรรยาบรรณ
‎ผมไม่ซื่อสัตย์ และผมต้องขอโทษอย่างสูง
‎บุคลิกของเขาเปลี่ยนไปเป็นคนละคน
‎เขานั่งหงอบนเก้าอี้
‎แต่เรื่องที่น่าทึ่งที่สุดที่เกิดขึ้นระหว่างสอบสวน
‎คือตอนที่แฮนซี่ ครอนเยแฉว่า
‎อินเดียมีส่วนเกี่ยวข้อง ‎กับเครือข่ายการพนันผิดกฎหมายทั่วโลก
‎(จ้าง 30,000 ดอลลาร์ให้เล่นแพ้)
‎ครอนเยบอกว่ามีคนพาเขาไปรู้จัก ‎เจ้ามือรับแทงพนันชื่อเอ็มเค กุปตา
‎เขาขอให้ผมไปคุยกับผู้เล่นคนอื่น
‎และได้ให้สินบนผม ‎เป็นเงินสดประมาณ 30,000 ดอลลาร์
‎เป็นการเปิดเผยครั้งใหญ่
‎เรารู้เลยว่าเขาเป็นบ่อทองของเราแล้ว
‎แต่เอ็มเคไม่ได้อยู่ในรายชื่อเจ้ามือของเรา
‎เราเลยออกตามล่า
‎ทางซีบีไอได้เริ่มออกตามล่า ‎เจ้ามือชื่อเอ็มเค กุปตา
‎ในวันนี้ที่ตลาดทางใต้ของเดลี
‎เอ็มเค กุปตาเป็นใคร
‎ไม่มีใครรู้ว่าเขาหน้าตายังไง
‎ไม่รู้ว่ามีบอดี้การ์ดหรือผู้คุ้มกันบ้างหรือเปล่า
‎เราไปที่บ้านเขา เราค้นบ้านเขา
‎เราไปบ้านญาติเขา
‎เราได้ไปรู้ว่าเขามีร้านขายเครื่องประดับ
‎ที่เปิดให้พ่อดูแล
‎ผมไปรู้จากเพื่อนบ้านเขาว่า
‎เขาไม่คลุกคลีกับใคร เป็นคนชอบเก็บตัว
‎มันก็แน่อยู่แล้ว
‎ก็ดูสิว่าเขาทำธุรกิจอะไร
‎ทันทีที่ทีวีออกข่าว
‎เขาก็มุดดินหนีไปกบดานแล้ว หาไม่เจอเลย
‎แต่เขาได้ไปรู้มาจากที่ไหนสักแห่ง ‎ว่าทางซีบีไอต้องการตัวเขามาก
‎และจะทำทุกวิถีทางเพื่อจับตัวเขา
‎และมีแรงกดดันต่อเนื่อง ‎ให้เขาต้องออกมามอบตัว
‎(สำนักงานตำรวจเดลี)
‎(ตำรวจเดลี)
‎ผมเป็นแฟนคลับคริกเกตมาตั้งแต่เด็ก
‎(นีราช คูมาร์ ‎อดีตผู้อำนวยการร่วมซีบีไอ)
‎ผมบูชานักกีฬาคริกเกตที่รับใช้ประเทศชาติ
‎แต่ในปี 2000 มีสายข่าวมาบอกผมว่า
‎มีคนอยากมามอบตัวกับผม
‎เขาชื่อว่าเอ็มเค กุปตา
‎ผมถาม "ทำไมเลือกผม"
‎เพราะผมไม่ได้รับผิดชอบคดีนี้ซะหน่อย
‎เขาบอกว่า "เขาได้ไปเห็นท่านในที่สาธารณะ
‎แล้วรู้สึกว่าถ้าคุยกับท่าน
‎ท่านจะชี้แนะเขาได้"
‎ผมรู้สึกเป็นคนสำคัญเลย ผมเป็นผู้ถูกเลือก
‎เรานัดเจอกันในโรงแรมหรู
‎ผมเชื่อใจสายข่าวของผมมาก
‎ก็เลยไม่เอากำลังเสริมไป
‎คนที่หน้าตาธรรมดามากเดินมาเปิดประตู
‎"ครับ เชิญเข้ามาเลย"
‎แล้วจู่ๆ ผมก็เห็นว่าในห้องมีคนอื่นอีกสองคน
‎ตอนนั้นถึงได้เริ่มจะกังวลนิดๆ
‎ผมเลยสูดหายใจยาวๆ
‎แล้วถามไปว่า "ทำไมถึงอยากเจอผมล่ะ"
‎เขาบอกว่า
‎"ท่านครับ ผมเป็นต้นเหตุของความวุ่นวายนี้เอง"
‎"ผมเป็นต้นตอปัญหาทั้งหมด"
‎และขณะที่เขาเริ่มให้การ
‎ผมก็ตระหนักว่าผมได้ย่างเข้ามา ‎ในวงการทุจริตคริกเกตแล้ว
‎เขาเล่าความลับให้ผมฟัง
‎ผมตัดสินใจพาเขากลับไปที่สำนักงานใหญ่ซีบีไอ
‎ตอนที่เรานำตัวมูเกช กุปตาเข้ามาที่ซีบีไอ
‎เขากลัวมาก
‎ถ้าเขาเปิดเผยชื่อของใครออกไป
‎ชีวิตเขาตกอยู่ในอันตรายแน่
‎แต่เรายืนยันกับมูเกช กุปตาว่า
‎"คุณจะไม่เป็นอันตราย ‎เมื่อบอกความจริงเรามาแล้ว"
‎และในที่สุดเขาก็ยอมเล่าเรื่องทุกอย่างให้เราฟัง
‎มูเกช กุปตาจบจากวิทยาลัยแห่งหนึ่งในเดลี
‎ตอนแรกเขาได้ไปเป็นพนักงานธนาคาร
‎เวลาเขาเดินกลับบ้าน
‎เขาจะเห็นคนแทงคริกเกตกันตามหัวมุมถนน
‎เขาไม่เคยเล่นคริกเกต
‎แต่ในเวลาอันรวดเร็ว
‎เขาได้เรียนรู้และเข้าใจรายละเอียดกติกาเกม
‎สมัยนั้นเขามักจะไปดู
‎เด็กเล่นคริกเกตตามสนามในท้องที่
‎เขาเข้าใจว่าถ้าไปเจอเด็กที่มีพรสวรรค์
‎ก็สามารถตีซี้กับเขาตั้งแต่เด็กได้
‎และนั่นคือตอนที่เขาได้เจอกับอาเจย์ ชาร์มา
‎อาเจย์ ชาร์มาเป็นเด็กหนุ่ม ‎ที่มาจากครอบครัวค่อนข้างยากจน
‎เขาเล่นที่เดลี
‎เขาเล่นได้ดีมาก ในหนึ่งอินนิ่ง ได้ 100 แต้ม
‎แล้วมีคนเดินเอาเงินร้อยดอลลาร์ ‎ไปใส่กระเป๋าแล้วพูด "ฉันดีใจ ฉันเป็นแฟนคลับ"
‎ตอนนั้นอาเจย์ ชาร์มาไม่รู้ว่าเกิดอะไรขึ้น
‎แต่เขาดีใจมากที่มีคนชอบการเล่นของเขา
‎แต่เจ้ามือมักจะคิดการณ์ไกล
‎พวกเขาจะเอาใจผู้เล่นอยู่นานหลายปี
‎ก่อนที่จะขออะไรเป็นครั้งแรก
‎เรารู้จักกับพวกเขาในฐานะคนทั่วไป
‎เราไม่บอกเขาว่าเราเป็นเจ้ามือ
‎เราเรียนรู้จุดอ่อนของพวกเขา
‎ของขวัญ ปาร์ตี้ นารี…
‎แอลกอฮอล์มีประโยชน์มาก
‎พอเราไปตีสนิทกับพวกเขาได้แล้ว
‎พวกเขาก็ยินดีจะพูดคุยด้วย
‎แล้วเราค่อยทำข้อตกลงกัน
‎และอาเจย์ ชาร์มา ‎ก็ได้กลายไปเป็นนักกีฬาคริกเกตระดับชาติ
‎และเอ็มเค กุปตาได้ข้อมูลวงในมามาก
‎เขาทำเงินเป็นกอบเป็นกำ
‎ซึ่งเขาก็ได้แบ่งให้กับอาเจย์ ชาร์มา
‎พอเราเข้าไปได้แล้ว
‎มันก็เหมือนกับหนอนที่เจาะเข้าไปในเนื้อไม้ได้
‎อยู่ในกำมือเขาทั้งชาติ
‎มูเกช กุปตาจะพูดว่า ‎"นายให้ข้อมูลนี้ ฉันจ่ายเท่านี้"
‎บางครั้งเขาอาจบันทึกการสนทนาไว้ด้วย
‎เพื่อเอาไปใช้แบล็กเมลผู้เล่น
‎และอาเจย์ ชาร์มานี่เองที่แนะนำให้มูเกช กุปตา
‎ได้รู้จักกับคนที่ไม่ใช่ใครอื่น กัปตันทีม…
‎โมฮัมเหม็ด อัซฮารุดดิน
‎กระทบพื้นจังๆ ขึ้นไปบนฟ้าแล้วครับ
‎อัซฮารุดดิน
‎โมฮัมเหม็ด อัซฮารุดดิน
‎ถือเป็นการค้นพบครั้งสำคัญ
‎ณ ตอนนั้น นั่นคือจุดสูงสุด
‎ไอดอลของคนทั้งชาติ
‎และถ้าหากมีใครกล่าวหาเขา
‎ประชาชนชาวอินเดียต้องรับไม่ได้เป็นแน่
‎มูเกช กุปตาไปติดสินบน ‎คนอย่างโมฮัมเหม็ด อัซฮารุดดินได้เหรอ
‎(กัปตันปี 1990-1999)
‎ผมรู้สึกกดดันอยากรู้ความจริงให้ได้
‎- สีดูดีไหม ‎- สีแจ่มมาก
‎สีสวยแล้ว แต่มันไม่โดดใช่ไหม
‎มันเป็นสีฤดูร้อน
‎ถ้าผมใส่สีเข้มมันคงดูดความร้อนน่าดู
‎อัซฮาร์ไม่ใช่คนช่างพูดเท่าไร
‎เขาไม่ใช่คนประเภทที่ ‎จะเล่าความคิดหรือความรู้สึกให้ใครฟัง
‎- เสื้อตัวนี้สวยใช่ไหม ‎- สวยมากค่ะ
‎ผมไม่ได้ใส่เสื้อสีเข้ม…
‎- สีนี้โอเคไหม ‎- แต่หวังว่ามันไม่โดดนะ
‎เก็บตัว ไว้ตัว เกร็งๆ
‎คุณร้องไห้ครั้งสุดท้ายเมื่อไร
‎- ร้องไห้เหรอ ‎- ใช่
‎- น่าจะไม่เคยมั้ง ‎- ไม่เคยเลยเหรอ
‎ผมแทบไม่ร้อง
‎แต่ทั้งหมดจะหายไปทันทีที่เขาย่างเท้าลงสนาม
‎ตีได้สวย
‎จังหวะท่วงท่าสง่างามเหลือเกิน
‎แล้วก็อีกครั้ง…
‎แล้วข้อมือเขา…
‎ทำเหมือนจะตบอีโก้คนขว้างอย่างนั้นเลย
‎อัซฮารุดดินเอาทีละสี่เท่านั้นครับ
‎ราวกับว่าพระเจ้าสร้างข้อมือของอัซฮาร์ ‎ในวันบ่ายวันที่กำลังสบายใจเฉิบ
‎เลยปั้นออกมาได้สมบูรณ์แบบ
‎นั่นไงครับ
‎ร้อยแต้มที่คู่ควร ‎จากโมฮัมเหม็ด อัซฮารุดดิน
‎(ไม่ออก 102 ‎87 บอล 130 นาที)
‎ผมจำตอนที่เขาทำร้อยแต้มได้ตอนเปิดตัว
‎แล้วก็ได้ร้อยแต้มอีกครั้ง
‎แล้วก็ร้อยแต้มเป็นครั้งที่สาม
‎เทพเหลือเชื่อ
‎เขาเป็นฮีโร่ของคนทั้งประเทศ
‎ผมอายุ 14 ตอนที่อัซฮาร์กลับมา ‎หลังทุบสถิติโลก
‎มันเป็นเรื่องใหญ่มาก ดังมากๆ
‎คนทั้งไฮเดอราบัดไปต้อนรับเขา
‎คุณเป็นของเราแล้ว ‎คุณคือบุตรของไฮเดอราบัด
‎ผมบอกตัวเองว่าสักวันหนึ่ง
‎ผมก็จะได้ขึ้นไปยืนบนโพเดียมนั้นเหมือนกัน
‎โมฮัมเหม็ด อัซฮารุดดิน ‎นำพาเกียรติยศมาสู่ประเทศ
‎ถ่ายทำไม บอกว่าห้ามถ่ายไง
‎เอาไปขายให้ช่องทีวีเลยไป
‎แต่เมื่อเราขุดคุ้ยปมคดีนี้ลึกลงไปเรื่อยๆ
‎เราก็พบว่ามันมีอะไรบางอย่างที่ต้องสืบ
‎บอกว่าไม่ต้องถ่ายไง ทำไมยังถ่ายอยู่ได้
‎(เทป 9 ล็อกผล)
‎ระหว่างการสืบสวนทำสารคดีวีรบุรุษตกแท่น
‎คนพูดชื่ออัซฮาร์กันบ่อยมาก
‎มีไอ้เลวคนหนึ่งที่ต้องไปจัดการ
‎อัซฮาร์
‎ข่าวส่วนใหญ่ที่ออกมา ‎เป็นข่าวที่อัซฮาร์ทำข้อตกลงเล็กๆ
‎ได้ล้านสองล้านรูปี
‎รับนาฬิกาจากคนนู้น ซื้อเบนซ์มาขับ
‎มีข้อตกลงแบบนั้นเต็มไปหมดเลย
‎อัซฮาร์มีที่ดินสามแห่งที่เป็นชื่อเขา
‎เขาได้เงินมาจากไหน
‎ผู้เล่นคนอื่น
‎รู้สึกว่าเขาชักจะมีเงินเยอะเกินไปแล้ว
‎เขาได้สร้างนิสัยติดหรูขึ้นมา
‎ค่ะ คุณเป็นคนมีสไตล์มาก ‎ฉันเห็นแล้วว่าสวมรองเท้าหรูมาก
‎- หลุยส์ วิตตอง อาร์มานี… ‎- หลุยส์ วิตตอง อาร์มานี
‎- แล้วนาฬิกาล่ะ ‎- เพียเจต์
‎เขาอยากมีนาฬิกาหรูๆ
‎เขาเข้าไปสิงสู่อยู่ในมุมไบ
‎กับพวกไฮโซ
‎และแน่นอนว่าจะทำแบบนั้นได้ก็ต้องใช้เงิน
‎เอ็มเคบอกผมว่าเขาจับอัซฮาร์ได้
‎อย่างง่ายดายพอสมควร
‎เพราะในตอนนั้น ไลฟ์สไตล์ของอัซฮาร์แพงมาก
‎อัซฮาร์บอกอาเจย์ ชาร์มาว่า
‎เขาร้อนเงิน
‎เพราะแฟนเขาจะทำแฟชั่นโชว์
‎ตอนนั้นผมว่าเขาต้องการเงินประมาณสิบล้านรูปี
‎ซึ่งในยุคนั้นถือเป็นเงินที่เยอะมาก
‎อาเจย์ ชาร์มาก็เลยโยนเหยื่อไปให้งับ
‎"มีคนที่ให้เงินเยอะขนาดนั้นได้นะ"
‎(มูเกช กุปตา)
‎มีการนัดคุยกันที่โรงแรมทัชพาเลซในเดลี
‎ระหว่างอัซฮารุดดินกับมูเกช กุปตา
‎แล้วมูเกช กุปตาที่เป็นคนหัวใส
‎ได้เสนอจะให้เงินห้าล้านรูปีในวันนั้น
‎แล้วจะจ่ายที่เหลือให้วันหลัง
‎แต่เห็นได้ชัดเลยว่า ‎เอ็มเคมีความคาดหวังสูงกับอัซฮาร์
‎สำหรับเจ้ามือรับแทง ‎กัปตันสำคัญกว่าผู้เล่นคนอื่น
‎เพราะกัปตันรู้ข้อมูลมากที่สุด
‎ถ้าเจ้ามือได้กัปตันมาอยู่ข้างเขา ‎เขาก็จะทำเงินได้มากที่สุด
‎ในฐานะกัปตันทีม
‎อัซฮารุดดินจึงสามารถชักชวน ‎ให้ผู้เล่นคนอื่นๆ ในทีมทำตามที่เขาต้องการ
‎ทำให้ผู้เล่นเล่นได้ไม่เต็มที่ เป็นผลให้แพ้แมตช์
‎นักกีฬาคริกเกตพวกนี้โด่งดังได้
‎ก็เพราะเล่นให้ประเทศอินเดีย ช่างมีเกียรติ
‎แต่กลับเอาเกียรตินั้นไปขายกิน มันน่าละอายใจ
‎แบบนี้ต้องลงโทษขั้นสุด
‎คำให้การของของเอ็มเค ‎เป็นหัวใจสำคัญของการไต่สวนซีบีไอ
‎พวกเขาบันทึกคำให้การเขาเอาไว้
‎และได้พบหลักฐานสนับสนุน
‎(ข้อความโทรศัพท์)
‎เรารวบรวมบันทึกการโทร ‎ของโมฮัมเหม็ด อัซฮารุดดินมาทั้งหมด
‎ซึ่งเผยให้เห็นว่าเขาได้ติดต่อกับเจ้ามือหลายคน
‎แม้กระทั่งคุยกับหัวหน้ามาเฟียรายใหญ่
‎มูเกช กุปตาบอกเราว่า
‎โมฮัมเหม็ด อัซฮารุดดิน ‎ได้เปิดล็อกเกอร์ที่โรงแรมทัชพาเลซ
‎ให้คนเอาเงินเข้าไปใส่
‎ซึ่งพนักงานโรงแรม ‎ก็ได้ให้การยืนยันว่าเป็นความจริง
‎เขาไปซื้อของที่ห้างแฮร์รอดส์ชื่อดังในอังกฤษ
‎และเขาจ่ายบิลทั้งหมดในชื่อของคนอื่น
‎(แฮร์รอดส์)
‎แน่นอนว่าเราไปสืบเจอมาว่าเป็นเจ้ามือคนหนึ่ง
‎หลังจากรวบรวมหลักฐานทั้งหมดแล้ว ‎เราก็พร้อมที่จะเรียกอัซฮารุดดินมาสอบ
‎คืนก่อนหน้าผมได้นั่ง
‎คิดหากลยุทธ์ว่าควรลำดับคำถามยังไง
‎ผมรู้สึกวิตกกังวลเรื่องนั้นเล็กน้อย
‎ไม่อยากทำพลาด
‎กัปตันทีมต้องขาวสะอาด
‎แล้วถ้าไม่สะอาด งั้นเขาก็ต้องรับโทษ
‎ตอนที่โมฮัมเหม็ด อัซฮารุดดิน ‎ไปที่สำนักงานใหญ่ซีบีไอ
‎นรกแตกเลยครับ
‎ผมจำได้ชัดเลยว่ามีทีมข่าวทีวี
‎นักข่าวอีกเป็นฝูง
‎อัซฮาร์มีส่วนเกี่ยวข้อง ‎ในการทำให้เกมนี้เสื่อมเสียหรือไม่
‎เป็นไปไม่ได้ อัซฮาร์เนี่ยนะ ไม่มีทาง
‎ในหัวผมคิดได้แค่นั้นครับ
‎พวกเขาจงใจทำลายอาชีพเขา
‎พวกเขาจ้องทำลายเขา
‎เรามีห้องสืบสวนพิเศษ ‎ไว้ใช้สำหรับการสอบปากคำ
‎เราจะถามคำถามจากอีกฝั่งของโต๊ะ
‎ผู้เล่นส่วนใหญ่ที่เข้ามาที่สำนักงานใหญ่ของซีบีไอ
‎จะมีสีหน้าตื่นกลัว
‎แต่ก็มีผู้เล่นบางประเภทที่รู้ว่าต้องทำยังไง
‎ผมคิดว่าโมฮัมเหม็ด อัซฮารุดดิน ‎อยู่ในประเภทนั้น
‎อัซฮารุดดินไม่ตอบคำถามไหนตรงๆ เลย
‎เขาแทบไม่อยากเปิดปาก
‎เขาคงได้รับคำแนะนำมาว่าให้พูดน้อยๆ เข้าไว้
‎โมฮัมเหม็ด อัซฮารุดดินบ่ายเบี่ยง ‎ไม่ตอบคำถามใดเลย
‎เจ้าหน้าที่ซีบีไอจึงตัดสินใจว่าต้องเปลี่ยนกลยุทธ์
‎เราจึงเอาหลักฐานที่มีไปกางให้เขาดู
‎เราเริ่มเปิดที่ดินของเขา
‎รถหรู นาฬิกา
‎เราเปิดบันทึกการโทรของเขาให้ดู
‎แม้แต่ซิมโทรศัพท์ที่เขาใช้ยังได้มาจากเจ้ามือ
‎เราขู่เขาว่าเอ็มเคนั่งอยู่ห้องข้างๆ
‎"ถ้าคุณปฏิเสธข้อกล่าวหา ‎เราเรียกเขาเข้ามาดีไหม"
‎นั่นคือจุดพลิกเกม
‎ผมว่าเขายอมให้ความร่วมมือหลังจากนั้น
‎และในที่สุดเขาก็บอกเรา
‎"ใช่ ผมล็อกผลการแข่ง"
‎ใจเขาแตกสลาย
‎แต่ผมไม่เห็นใจผู้เล่น ‎ที่แปดเปื้อนเพราะแอบล็อกผลหรอก
‎เขาทำประเทศชาติผิดหวัง
‎ไม่สงสารหรอก
‎เกมคริกเกตมันเข้าถึงใจของประชาชน
‎พวกเขาจะร้องไห้ หัวเราะ ‎พวกเขาคลั่งไคล้เกมนี้มาก
‎ดังนั้นพอเราไปรู้ว่า ‎ไอดอลของพวกเขาทำเรื่องไม่ดี
‎ประชาชนก็มีสิทธิ์รับรู้
‎วันนี้ที่เดลี รัฐมนตรีกระทรวงการกีฬา
‎ได้เปิดเผยรายงานซีบีไอ ‎เกี่ยวกับการล็อกผลการแข่งยาว 75 หน้า
‎รายงานดังกล่าวทำลายชื่อเสียงที่มีมานาน ‎ของคริกเกตมาว่าเป็นเกมของสุภาพบุรุษ
‎ทางซีบีไอได้ผลสรุปว่ามีการล็อกผลเป็นวงกว้าง
‎(เสนอเงิน 12.5 ล้านรูปี)
‎(สมคบคิดกันปิดเรื่อง)
‎(เครือข่ายฉ้อโกงขนานใหญ่)
‎(ทำให้คริกเกตแปดเปื้อน)
‎ควรมีการลงโทษจริงจัง
‎ส่วนตัวฉันคิดว่านี่เป็นอาชญากรรมชั่วร้ายมาก
‎นอกจากจะระบุตัวชาวอินเดียแล้ว…
‎(ผู้เล่นต่างชาติ)
‎เรายังได้ระบุตัวผู้เล่นนานาชาติเก้าคน
‎(ศรีลังกา นิวซีแลนด์)
‎(เวสต์อินดีส์ อังกฤษ)
‎(ออสเตรเลีย แอฟริกาใต้)
‎(ปากีสถาน)
‎อีกทั้งเรายังได้ข้อสรุปว่าทางผู้บริหาร
‎แทบไม่ได้ออกแรงสืบสวนสอบสวนกันเลย
‎ผลกระทบที่เกิดขึ้นทันที ‎คือวงการคริกเกตสั่นสะท้าน
‎พอได้รู้ว่ากีฬาที่เรารักและหลงใหล
‎และทุ่มเทความรู้สึกให้
‎มีเรื่องแบบนี้ มันก็ต้องโมโหมากเป็นธรรมดา
‎โมโหเลือดขึ้นหน้า
‎กล้าดียังไง
‎คนแบบไหนทำแบบนี้ได้ลงคอ
‎แต่แล้วก็มาคิดได้ว่า ‎เราเองก็เป็นส่วนหนึ่งของชุมชน
‎ที่บูชาเขาหน้ามืดตามัว ‎จนมองไม่เห็นว่าเขาทำอะไรกัน
‎จัดการ จัดการ! ‎ใครหยามเรา เราไม่เอาไว้แน่!
‎สิ่งเดียวที่แฟนคลับวงการกีฬาต้องการ
‎คือมันต้องใสสะอาด
‎มันต้องเป็นการแข่งขันกันจริงๆ ‎ไม่ใช่ของปลอม ต้องไม่จัดฉาก
‎แต่ผู้เล่นไปผิดสัญญาใจนั้น
‎อันตรายนะ
‎ใครหยามเรา เราไม่เอาไว้แน่!
‎เราอยากดูว่า
‎เราจะดำเนินคดีอาญาเอาผิดใครได้หรือเปล่า
‎เราจึงได้ไปถามความเห็น ‎จากผู้พิพากษาศาลสูงสุดเกษียณอายุสามท่าน
‎แม้ว่าการพนันจะผิดกฎหมายในอินเดีย
‎แต่เคราะห์ร้าย ‎ที่การล็อกผลการแข่งขันไม่ใช่ความผิดอาญา
‎ส่วนตัวผมเลยไม่พอใจ
‎ที่เราเอาผิดคนพวกนี้ในทางกฎหมายไม่ได้
‎ฉันรู้จักหลายคนที่เลิกดูคริกเกตหลังจากนั้น
‎เลิกไปเลย ไม่แคร์แล้ว
‎ดังนั้นทางเดียวที่คริกเกตอินเดีย ‎จะกลับสู่ภาวะสมดุลได้
‎คณะกรรมการคริกเกตอินเดีย ‎จะต้องลงโทษผู้เล่นที่เกี่ยวข้อง
‎คาดว่าทางคณะกรรมการ ‎จะลงโทษผู้มีความผิดในรายงานซีบีไออย่างหนัก
‎วงการคริกเกตต้องบอกแฟนคลับว่า
‎"ไม่ๆๆ เราจะไม่ยอมทนความเหลวแหลก"
‎"เราจะตัดไฟแต่ต้นลม"
‎นั่นเป็นเหตุผลหนึ่ง ‎ที่อัซฮาร์ต้องถูกเชือดเป็นตัวอย่าง
‎เขาต้องถูกทำโทษประจาน
‎เพื่อให้ทุกคนมั่นใจว่าวงการคริกเกตสะอาด
‎และอัซฮาร์เสื่อมเสียอยู่คนเดียว
‎(เอ็ม อัซฮาร์)
‎ในกรณีของอดีตกัปตันโมฮัมเหม็ด อัซฮารุดดิน
‎มีการค้นพบว่าเขามีความเกี่ยวข้อง ‎กับเจ้ามือแทงพนัน เอ็มเค กุปตา
‎และมีส่วนเกี่ยวข้องในการล็อกผลการแข่ง
‎โมฮัมเหม็ด อัซฮารุดดิน…
‎(ประธานบีซีซีไอ)
‎ถูกห้ามไม่ให้เล่นแมตช์คริกเกต
‎ที่ดำเนินการหรือได้รับอนุญาต ‎จากไอซีซี บีซีซีไอตลอดชีวิต
‎เป็นช่วงเวลาที่เศร้าสลดที่สุด ‎ของวงการคริกเกตอินเดีย
‎เศร้าสลดที่สุดของวงการคริกเกตอินเดีย
‎อัซฮาร์เป็นคนสำคัญ ผู้เล่นคริกเกตดาวเด่น
‎การได้เป็นลูกทีมของเขามันมีความหมายมาก
‎เขาเป็นบุคคลแบบอย่าง ‎เป็นผู้นำที่นำด้วยการกระทำ
‎เขาเป็นนักสู้ เขาไม่อยากแพ้
‎ผม…
‎ก็เลยไม่เคยเชื่อข่าวนั้นครับ
‎ผมไม่เคยเชื่อเลย ‎เพราะอัซฮาร์ไม่มีทางทำได้ลงคอ
‎อัซฮาร์เก็บตัวอยู่ที่ไฮเดอราบัด
‎เขาไปกบดาน
‎ผลุบเข้าไปในกระดอง
‎ผมเป็นนักข่าวคนเดียวที่อัซฮารุดดินยอมคุยด้วย
‎ตอนขับรถไปบันจาราผมประหม่ามาก
‎นี่เป็นครั้งแรกที่ผมจะได้เจอเขา
‎เขาจะรังเกียจผมไหม
‎เขาจะเปลี่ยนใจไม่คุยหรือเปล่า
‎ความคิดพวกนั้นวนเวียนอยู่ในหัวผม
‎เขาถามว่าผมหิวไหม
‎เขาให้ผมกินข้าวบริยานีไก่
‎หลังจากนั้นเราก็นั่งสัมภาษณ์
‎เขาบอกว่ามันไม่ยุติธรรมเลย ‎ถ้าจะโยนความผิดให้เขาแต่เพียงผู้เดียว
‎เขาคิดว่าปัญหามันใหญ่กว่านั้นอีก
‎แต่ประเด็นสำคัญกว่าที่เขาอยากให้ทุกคนรู้
‎คือเขาปฏิเสธเสียงแข็งว่าเขาไม่มีส่วนร่วม
‎ว่าเขาเป็นแพะ
‎เขาบอกผมซ้ำๆ ว่าเขาจะสู้ต่อไป
‎(ยืนหยัดครั้งสุดท้าย)
‎และจะผ่านพ้นมันไปได้อย่างผู้มีชัย
‎เขาคิดจริงๆ ว่า
‎ถ้าเขาคัดค้านสำเร็จ ‎เขาจะได้กลับไปเล่นคริกเกตอีก
‎(สถาบันกฎหมายอินเดีย)
‎อาชีพทนายเป็นอาชีพที่ผมรักและหลงใหล
‎ผมเป็นทนายความมากว่า 30 ปีแล้ว
‎หลังจากมีการสั่งห้ามเล่นตลอดชีวิต
‎อัซฮาร์ก็มาหาผมแล้วพูดว่า
‎"จัดการให้ที"
‎ที่นี่เรามีรายงานซีบีไอ
‎ซึ่งผมอ่านทบทวนหลายรอบแล้ว
‎รายงานนั้นผิดตั้งแต่กระดุมเม็ดแรกเลย
‎การไต่สวนทั้งหมดนี้มีรากฐานอยู่บนคำบอกเล่า
‎(สงสัยว่าเขามีส่วนเกี่ยวข้อง)
‎ว่าอาเจย์ ชาร์มาพูดว่าอะไร ‎หรือมาโนช ประภาการ์พูดว่าอะไร
‎(เขาได้ยินมาว่า…)
‎หรือมูเกช คูมาร์ กุปตา
‎เขาได้รับค่าสปอนเซอร์เป็นเงินหลายล้านรูปี
‎เขาไม่เคยมีทรัพย์สินใดๆ
‎ที่ไม่สมส่วนกับรายได้ที่เราทราบกันดี
‎เพราะฉะนั้นเราจะไปเชื่อถือรายงานนี้ได้ยังไง
‎ในนี้ไม่มีรูปถ่ายแม้แต่รูปเดียว ‎ไม่มีคลิปวิดีโอ ไม่มีอะไรเลย
‎รายงานแย่มาก
‎งั้นจะบอกว่าคุณไม่เคยทำผิดใช่ไหมคะ
‎งั้นข้อกล่าวหาเรื่องล็อกผลก็ไม่มีมูลเหรอ
‎คิดว่านะ
‎แต่เขาบอกว่าคุณยอมรับสารภาพ ‎ว่าล็อกผลเกมแล้วก็…
‎ไม่ เพราะผมไม่ได้รับ ‎ใบแจ้งข้อหาจากหน่วยงานอะไรเลย
‎- เพราะงั้นถ้า… ‎- แต่ชื่อคุณก็ยังมีมลทิน
‎หวังว่าผมจะพ้นข้อกล่าวหา
‎อัซฮารุดดินปฏิเสธหมด ‎บอกว่าเขาไม่เคยบอกซีบีไอ
‎ตามที่ในรายงานของซีบีไอเขียนไว้เลย
‎แต่หลังจากที่เราคุยกับเขา
‎เจ้าหน้าที่สรรพากรก็บุกเข้าไป ‎ในบ้านของซันกีตาภรรยาเขาที่มุมไบ
‎พวกเขาเจอแฟ็กซ์จากอัซฮารุดดิน
‎น่าแปลกใจดีที่เขากลับบ้าน ‎และจดทุกอย่างที่เขาบอกเรา
‎ส่งแฟ็กซ์ไปให้ภรรยา ซันกีตา บิจลานี
‎(ผมไม่มีทางเลือก ต้องบอกความจริง)
‎ครบทุกหัวข้อ
‎เขาได้จดรายละเอียดทั้งหมดที่เขาบอกเรา
‎(อาเจย์ ชาร์มาแนะนำให้รู้จักเอ็มเค)
‎ตัวอย่างเช่นตอนอาเจย์ ชาร์มา ‎พาไปแนะนำให้เอ็มเครู้จัก
‎ในแฟ็กซ์เขาเขียน ‎เรื่องที่ไปช้อปกระจายที่แฮร์รอดส์ด้วย
‎และเจ้ามือคนหนึ่งเป็นคนจ่ายให้
‎นั่นเป็นหลักฐานยืนยันว่า
‎อัซฮารุดดินได้พูดแบบนั้นกับเราจริงๆ
‎ที่ผ่านมาเขาพูดเหมือนเดิมทุกครั้ง
‎ว่าเขาไม่มีส่วนเกี่ยวข้องใดๆ ในการล็อกผลแข่ง
‎และที่เขาสารภาพกับเจ้าหน้าที่ตำรวจนั้น ‎เพราะว่าเขาถูกกดดัน
‎เราค่อนข้างแน่ใจว่าเขามีส่วนเกี่ยวข้อง
‎ไม่ต้องสงสัยเลย
‎ข้อกล่าวหาเรื่องการล็อกผลแข่ง ‎เข้ามาทำให้อาชีพคุณต้องพังทลายกะทันหัน
‎ทำใจยังไงคะ คุณทำยังไง
‎อดทน อดทน อดทน ‎ทำได้แค่นั้นละครับ
‎ถ้าใครมีความอดทนไร้ขีดจำกัด
‎ผมคิดว่าคนนั้นยังไงสุดท้ายก็ประสบผลสำเร็จ
‎- ขอบคุณมากค่ะที่มานั่งโซฟาคุยกัน ‎- ด้วยความยินดีครับ
‎ถึงแม้จะไม่ตอบคำถามอย่างจริงใจทุกข้อ
‎ไว้คราวหน้า
‎- จะมานั่งโซฟาคุยกันอีก ‎- ไว้คราวหน้า
‎เมื่อโมฮัมเหม็ด อัซฮารุดดินถูกแบน
‎ทุกคนก็อยากจะมูฟออนและเลิกคิดเรื่องนั้นได้แล้ว
‎รายงานซีบีไอมีผลกระทบที่รุนแรงมาก
‎มันเปลี่ยนวงการคริกเกต
‎เรื่องหลักที่เราทำสำเร็จคือ
‎ริเริ่มกระบวนการให้ความรู้ผู้เล่น
‎ตอนนี้พวกเขารู้เรื่องภัยอันตรายที่อยู่รอบข้าง
‎ว่าพวกเขาถูกหลอกเอาไปใช้ได้ยังไงบ้าง
‎พวกเขาจะได้หลีกเลี่ยงกลโกงนี้ได้
‎(ปัจจุบันทางบีซีซีไอมีมาตรการต่อต้านการทุจริต ‎และเบอร์ให้ความช่วยเหลือผู้เล่น)
‎ทุกวันนี้มีการต่อต้านการทุจริตเต็มไปหมด
‎ทีมต่อต้านการทุจริตไปนอนค้างที่โรงแรมกับผู้เล่น
‎ต่อให้มีใครได้เบอร์โทรผู้เล่นไป
‎แต่ทีมต่อต้านการทุจริตมีหูมีตาเป็นสับปะรด
‎แต่คนก็ยังชอบพนันกันอยู่นะ
‎ไม่มีใครเลิกได้
‎ผมไม่พยายามด้วยซ้ำ
‎นี่คืออาชีพผม
‎(หยุด)
‎เวลาฉันมองย้อนกลับไปถึงตอนนั้น
‎มันเหมือนโตจากเด็กเป็นผู้ใหญ่
‎ในวงการข่าวกีฬาเขาใช้คำว่า "เบิกเนตร"
‎เหมือนโดนตบหน้าสั่งให้ตื่น
‎"นี่แหละชีวิตจริง"
‎สำหรับฉัน เหล่าซูเปอร์สตาร์ต่างก็จางหายไป
‎แต่ฉันรักการได้เป็นส่วนหนึ่งของชุมชนคริกเกต
‎ของครอบครัวคริกเกต
‎มันจะกลับมาที่คริกเกตเสมอ
‎เพราะความคึกคักนั้น ‎มันทำให้เรามีชีวิตชีวาขึ้นมาได้
‎แบบที่กีฬาอื่นทำไม่ได้
‎ไปแล้ว ลงไปแล้วครับ
‎อินเดียเล่นได้ดีน่าทึ่งครับ
‎(โมฮัมเหม็ด อัซฮารุดดินปฏิเสธ ‎ว่าไม่เคยมีส่วนในการล็อกผล)
‎(ในปี 2012 ศาลชั้นสูงตัดสินว่า ‎การสั่งแบนเขา "ผิดกฎหมายและต้องหยุด")
‎(ทำให้ต้องเพิกถอน)
‎ผมจะไม่ดำเนินคดีทางกฎหมายเพิ่มเติม
‎ผมพอใจกับคำตัดสินของศาล
‎การแบนถูกเพิกถอน ‎เพราะเหตุผลทางเทคนิคเท่านั้นละ
‎ทางซีบีไอมั่นใจเต็มร้อย
‎ว่าคุณโมฮัมเหม็ด อัซฮารุดดิน ‎มีส่วนเกี่ยวข้องในการล็อกผลการแข่งขัน
‎และเรากล่าวเช่นนั้นได้เพราะมีหลักฐานแน่น
‎ถ้ามีอะไร
‎ผมอยากทำงานวงการคริกเกต ‎เพราะผมเล่นกีฬานี้มาหลายปี
‎ผมอยากแบ่งปันประสบการณ์
‎ให้กับนักกีฬาคริกเกตรุ่นใหม่
‎อัซฮาร์…
‎(ทางซีบีไอพบว่าอาเจย์ ชาร์มา ‎มีความเกี่ยวข้องกับเจ้ามือ)
‎(และได้แนะนำให้รู้จักกับผู้เล่น)
‎(ทางบีซีซีไอแบนเขาตลอดชีพ)
‎ทางคณะกรรมการไม่รู้เรื่อง
‎และผมผิดหวังกับการตัดสินใจของพวกเขา
‎ซึ่งผมคิดว่าเป็นการเลือกปฏิบัติตามอำเภอใจ
‎(คำสั่งแบนถูกเพิกถอน ‎โดยศาลเดลีในปี 2014)
‎(ชาร์มากล่าวว่า)
‎("ทางศาลได้พิสูจน์ว่าผมไม่มีความผิด")
‎("หวังว่าผู้คนจะเลิกอคติ")
‎(เอ็มเค กุปตาไม่เคยโดนข้อหา ‎จากบทบาทในการล็อกผล)
‎ผมคิดว่าเอ็มเคไม่ได้รู้สึกเสียใจแต่อย่างใด
‎เขาทำเงินได้มากพอแล้ว
‎และมันก็ถึงเวลาที่เขาจะ…
‎เอาเงินไปเสวยสุข
‎(ทางซีบีไอบอกว่าคาพิล เดฟ ‎ไม่มีส่วนเกี่ยวข้องในการล็อกผล)
‎(และไม่มีเส้นสายกับเจ้ามือ)
‎(และได้ปัดข้อกล่าวหา ‎ที่เขาเสนอเงินสินบนให้มาโนช ประภาการ์)
‎ตอนนี้ผมจะได้นอนหลับเต็มอิ่มได้ซะที
‎ไม่มีอะไร… ปล่อยให้หน่วยงานรัฐเขาทำงานกัน
‎ข้อกล่าวหาของมาโนช ประภาการ์ต่อคาพิล เดฟ
‎ไม่ได้รับการยืนยันโดยหลักฐานใดๆ ทั้งสิ้น
‎(พูดได้ว่าไม่มีหลักฐานที่น่าเชื่อถือ)
‎จิตวิญญาณของประเทศชาติคงแตกสลาย ‎หากพวกเขาตัดสินว่าคาพิล เดฟมีส่วนเกี่ยวข้อง
‎และผมคิดว่าทุกคนโล่งอกมาก
‎ที่เขาไม่เกี่ยวข้อง
‎ไปเอารถมา
‎(ทางซีบีไอพบว่าประภาการ์มีความเกี่ยวข้อง ‎กับเจ้ามือ รวมถึงเอ็มเค กุปตา)
‎(และเขาได้รับเงินค่าจ้างให้เล่นไม่ดีในแมตช์)
‎ตอนที่มูเกช กุปตาเปิดเผยว่า
‎เขาทำธุรกิจกับมาโนช ประภาการ์ด้วย
‎กระดานพลิกเลยครับ
‎เขาคงไม่กล้ามีส่วนร่วม ‎ในภารกิจแอบถ่ายคลิปเท่าไรนัก
‎ถ้าเขารู้ว่าตัวเองจะถูกเปิดโปงไปด้วย
‎ผมไม่นึกเลยว่ามันจะจบแบบนี้
‎ผมเป็นคนเปิดโปงเรื่องนี้ให้ประชาชนรู้แต่แรก
‎ถ้าผมมีส่วนร่วมจริงๆ ผมคงไม่มาทำแบบนี้
‎(การสืบสวนของบีซีซีไอ ‎ไม่พบหลักฐานว่าประภาการ์)
‎(มีส่วนในการล็อกผล)
‎(แต่ก็ได้ตัดสินแบนเขาห้าปี ‎ข้อหาคบค้าสมาคมกับเจ้ามือพนัน)
‎เราไม่รู้ว่ามาโนชมีส่วนเกี่ยวข้อง ‎ในเรื่องการล็อกผลหรือไม่ มากน้อยเพียงใด
‎แต่เราก็ไปถามเขาแล้วนะ ‎เขาปฏิเสธกับเราว่าไม่ได้ทำ
‎อาจพูดได้ว่ามาโนช ประภาการ์
‎เป็นคนที่บ้าบิ่นที่สุด ไม่ก็โง่เขลาที่สุด
‎ในแง่นั้น ผมมองว่าเขาบ้าดีเดือด
‎(ตอนที่บีซีซีไอจัดตั้งหน่วยต่อต้านการทุจริต ‎และหน่วยรปภ.ในปี 2012)
‎(ผู้นำคนแรกคือ)
‎(ราวี สวานี)
‎คำบรรยายโดย นันทวัน ริดเดล